Amanda Dybendal

Amanda Dybendal (født 2.oktober 1987 er en norsk funksjonshemmet skytter, som konkurrerer i klassen SH1, som er for utøvere som ikke trenger å støtte våpenet. Hun har representert Aasa Miniatyrskytterlag, men representerer i dag Storfjorden Sportsskytterlag.SH-landslaget rifle - Paralympics Rio2016 - Amanda Dybendal , besøkt 13. september 2016.

Bakgrunn
Dybendal ble født med ryggmargsbrokk (spina bifida), som gjør at hun har redusert funksjon fra hoftene og ned. Hun begynte å konkurrere i skyting i 2003.

Idrettskarriere
Hun deltok i sitt første VM i 2006, der hun kom på 50.-plass i 10 meter luftrifle liggende i klassen R3. Ved Para-VM i skyting 2010 kom hun på 45.-plass i samme øvelse. 

I Para-EM i skyting 2013 deltok hun kun i 10 meter luftrifle liggende, og kom på 12.-plass. Året etter deltok hun i Para-VM i skyting 2014, og på 10 meter liggende kom hun på 4.-plass med 166,0 poeng.IPC - 2014 IPC Shooting World Championships Suhl, Germany, besøkt 13. september 2016. Hun deltok også på 50 meter fririfle liggende, der hun kom på 17.-plass.

Hun fikk en 9.-plass i 10 meter luftrifle liggende som beste resultat i World Cup 2015.

Hun deltok i Paralympiske sommerleker 2016 i Rio de Janeiro på 10 meter luftrifle liggende i klassen R3 mix fikk hun 30. beste resultat i kvalifiseringen, og gikk ikke til finalen. Hun scoret her 626,5 poeng.Rio 2016 - Mixed R3-10m Air Rifle Prone - SH1 - Standings , besøkt 13. september 2016. Hun konkurrerer også i 50 meter liggende i klassen R6 mix.

Referanser

Eksterne lenker
 Rio 2016 - Amanda Dybendal 
 Profil hos paralympic.org
 Profil hos SH-landslaget rifle

Kategori:Norske handikappidrettsutøvere
Kategori:Norske skyttere
Kategori:Deltakere for Norge under Paralympiske sommerleker 2016
Kategori:Fødsler i 1987